30. ΒΑΣΙΛΙΚΟΝ ΔΙΑΤΑΓΜΑ της 16/17 Δεκ. 1959 (ΦΕΚ Α΄272) Περί συνθέσεως, συγκλήσεως, λειτουργίας και αρμοδιότητος της Ιεράς Συνόδου της Ιεραρχίας και της Διαρκούς Ιεράς Συνόδου, του τρόπου διορισμού και καθηκόντων Κυβερνητικού Επιτρόπου, πληρώσεως της θέσεως Αρχιεπισκόπου Αθηνών της Μητροπόλεως Θεσσαλονίκης και Πειραιώς, προσόντων εκλογίμων και εκλογής Μητροπολιτών. Έχοντες υπ’ όψει το άρθρ. 1 παρ. 2 του Νόμ. 3952/1959 (Φ.Ε.Κ. 80 Τ.Α΄) «περί τροποποιήσεως το Νόμ. 671/1943 «περί Καταστατικού Χάρτου της Εκκλησίας της  Ελλάδος», προτάσει  του  Ημετέρου επί της Εθνικής Παιδείας και Θρησκευμάτων Υπουργού μετά γνώμην της Ιεράς Συνόδου της Ιεραρχίας της Εκκλησίας της Ελλάδος, διατυπωθείσαν εις πρακτικά περί ων τα υπ’ αριθ. 2603/3.11. 1959, 2718/16.11.1959 και 2738/17.11. 1959 έγγραφα Αυτής, και μετά γνώμην του Συμβουλίου της Επικρατείας περιλαμβανομένην εις τας υπ’ αριθ. 619/1959, 665/14.12.1959, πράξεις αυτού, απεφασίσαμεν και διατάσσομεν. ΚΕΦΑΛΑΙΟΝ Α΄ Διοίκησις της Εκκλησίας της Ελλάδος ΤΜΗΜΑ Α΄ Ιερά Σύνοδος της Ιεραρχίας της  Εκκλησίας της Ελλάδος α)Σύνθεσις Άρθρ.1-4.(Βλ. ήδη άρθρ. 6-9 κατωτ. Ν.Δ. 126/ 1969 και άρθρ. 1-4 του κατωτ. Κανονισμού αριθ. 1/1969). ΤΜΗΜΑ Β΄ Διαρκής Ιερά Σύνοδος α)Σύνθεσις και λειτουργία Άρθρ.15.-1.Η εκλογή Μητροπολιτών προς πλήρωσιν των λοιπών χηρευουσών Μητροπόλεων ενεργείται υπό της Ιεράς Συνόδου της Ιεραρχίας της Εκκλησίας της Ελλάδος κατά την αμέσως επομένην της χηρείας τούτων τακτικήν ή έκτακτον σύνοδον αυτής εξ υποψηφίων είτε εκ του καταλόγου των εκλογίμων είτε εκ των βοηθών Επισκόπων περί ων το προηγούμενον άρθρον και μετά την κατά το άρθρ. 11 του παρόντος, σύνταξιν ή αναθεώρησιν του καταλόγου των εκλογίμων. 2.Ο Πρόεδρος της Διαρκούς Ι. Συνόδου, ως Πρόεδρος της Ι. Συνόδου της Ιεραρχίας, αναγγέλει εις τα εν συνεδριάσει μέλη αυτής τας προς πλήρωσιν χηρευούσας Μητροπόλεις και ζητεί όπως ορισθή υπό της Ιεραρχίας η προς εκλογήν δια την πλήρωσιν αυτών ημέρα συνεδριάσεως αυτής. 3.Η εκλογή ενεργείται εν μια και μόνη συνεδριάσει άνευ διακοπής, εν τω Καθεδρικώ Ναώ των Αθηνών, προεδρεύοντος του Μακαριωτάτου Αρχιεπισκόπου Αθηνών, παρισταμένου και του Κυβερνητικού Επιτρόπου, όστις κρίνεται ανεκκλήτως πάσαν ένστασιν. 4.Η εκλογή κατά τα λοιπά ενεργείται καθ' οίαν διαδικασίαν καθορίζεται υπό του παρόντος προς εκλογήν του Αρχιεπισκόπου. 5.Εκλεγείς θεωρείται ο λαμβάνων κατά την ψηφοφορίαν προς ανάδειξιν του ενός την σχετικήν πλειοψηφίαν. Εν περιπτώσει ισοψηφίας ο εκλεγείς αναδεικνύεται δια κλήρου μεταξύ των ισοψήφων. 6.Εν περιπτώσει εκλογής προς πλήρωσιν πλειόνων της μιας Μητροπόλεως, η εκλογή δι' εκάστην τούτων ενεργείται διαδοχικώς, της σειράς καθοριζομένης υπό της Ιεραρχίας δια της περί ορισμού της ημέρας εκλογής αποφάσεως αυτής, τηρουμένων ιδίων καταλόγων δι' εκάστην προς πλήρωσιν χηρεύουσαν Μητρόπολιν. Ίδρυσις Μητροπόλεως Πειραιώς. Άρθρ.16.-Ιδρύεται Μητρόπολις Πειραιώς με έδραν την πόλιν του Πειραιώς και περιφέρειαν του τέως ομωνύμου Δήμου, πληρωθησομένην άμα τη χηρεία της Αρχιεπισκοπής Αθηνών, της οποίας εν τω μεταξύ αποτελεί τμήμα. Άρθρ.17.-Καταργείται πάσα διάταξις αντικειμένη εις τας διατάξεις του παρόντος Β.Δ/τος. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Άρθρ.5-8.(Βλ. και ήδη άρθρ. 10-11 Ν.Δ. 126/ 1969 και άρθρ. 5-7 Κανονισμού αριθ. 1/1969). ΤΜΗΜΑ Γ΄. Κυβερνητικός Επίτροπος Άρθρ.9-1.(Αφεώρα διορισμόν Κυβερνητ. Επιτρόπου. Η θέσις αυτού κατηργήθη δια του άρθρ. 4 Α.Ν. 3/1967, των καθηκόντων αυτού ανατεθέντων εις τον εκάστοτε Γεν. Διευθυντήν Θρησκευμάτων παρά τω Υπ. Παιδείας ή τον νόμιμον αναπληρωτήν του). 2.Ο (Επίτροπος) παρίσταται εις τας συνεδρίας, τακτικάς και εκτάκτους της τε Ιεράς Συνόδου της Ιεραρχίας και της Διαρκούς Ιεράς Συνόδου άνευ ψήφου, καλείται δε εγγράφως υπό του Προέδρου, εφ’ άπαξ δια πάσας τας τακτικάς συνεδρίας αυτών, δια δε τας εκτάκτους συνεδρίας δι’ ιδίας εγγράφου προσκλήσεως δι’ εκάστην τούτων. 3.Αι αποφάσεις της Ιεράς Συνόδου της Ιεραρχίας και της Διαρκούς Ιεράς Συνόδου, είναι έγκυροι και μη παρόντος του Επιτρόπου ή του νομίμου αναπληρωτού του, εφ’ όσον ούτος εκλήθη. 4.Εις τον Επίτροπον κοινοποιείται η ημερησία διάταξις των θεμάτων των τε τακτικών και εκτάκτων συνεδριάσεων. 5.Ο Επίτροπος διατυπώνει την γνώμην του επί τω συζητουμένων θεμάτων, εξαιρουμένων των ζητημάτων πίστεως και λατρείας. Η γνώμη τούτου καταχωρείται εν τοις συνοδικοίς πρακτικοίς. 6.(Κατηργήθη δια της υπ’ αριθ. 76 της 28 Απρ. /4 Μαΐου 1960, ΦΕΚ Α΄58 Πράξ. Υπ. Συμβουλίου). (Μετά την σελ. 16(β) Σελ. 17(α) Τεύχος 375-Σελ. 5 Καταστατικός Νόμος  Εκκλησίας της Ελλάδος 33.Α.γ.27-30 15 7.Ο (Επίτροπος) υποχρεούται όπως υποβάλη εις το τέλος εκάστου μηνός εις τον επί της Εθνικής Παιδείας και Θρησκευμάτων Υπουργόν έκθεσιν περί των πεπραγμένων της Διαρκούς Ιεράς Συνόδου και μετά την λήξιν της τακτικής ή των εκτάκτων συνόδων της Ιεραρχίας έκθεσιν των πεπραγμένων αυτής μετά των απόψεών του επί την ληφθεισών αποφάσεών των. ΚΕΦΑΛΑΙΟΝ Β΄. Προσόντα των προς Αρχιερατείαν Εκλογίμων – Σύνταξις Καταλόγου Εκλογίμων  α)Προσόντα Άρθρ.10.-1.Ίνα εγγραφή τις εις τον κατά τας διατάξεις του επομένου άρθρου του παρόντος Β.Δ/τος κατάλογον των προς Αρχιερατείαν εκλογίμων δέον να κέκτηται τα κάτωθι προσόντα: α)Να είναι Έλλην πολίτης ή Έλλην το γένος β)Να είναι κληρικός άγαμος. γ)Να έχη οθρώς και υγιώς περί την πίστιν και να διακρίνεται επί συνέσει και βίω ανεπιλήπτω. δ)Να έχη πτυχίον Θεολογικής Σχολής Ελληνικού Πανεπιστημίου ή της Θεολογικής Σχολής Χάλκης. ε)Να έχη ηλικίαν ουχί ελάσσονα των 40 ετών. ς)Να μη έχη καταδικασθή υπό των Εκκλησιαστικών ή ποινικών δικαστηρίων. Πλέον τούτων να είναι: Ι.Από δεκαπενταετίας τουλάχιστον κεχειροτονημένος κληρικός και από δεκαετίας τουλάχιστον πτυχιούχος Θεολογικής Σχολής έχων απαραιτήτως από της λήψεως του πτυχίου του διετή πραγματικήν εγκαταβίωσιν εις μίαν των επομένων Μονών Λογγοβάρδας, Αγίου Όρους, Αγίου Ιωάννου Πάτμου, Αγίας Αικατερίνης του όρους Σινά ή να έχη υπηρετήσει επί διετίαν τουλάχιστον παρά τη εν Ιεροσολύμοις Αγιοταφική αδελφότητι και να έχη τουλάχιστον δέκα ετών υπηρεσίαν εις «μίαν ή πλείονας της μιας των κάτωθι θέσεων». Τα εντός « » ετροποποιήθησαν ως άνω δια της υπ’ αριθ. 76 της 28 Απρ. /4 Μαΐου 1960 (ΦΕΚ Α΄58) Πραξ. Υπ. Συμβουλίου. α)Αρχιγραμματέως της Ιεράς Συνόδου. β)Πρωτοσυγγέλου της Ιεράς Αρχιεπισκοπής Αθηνών ή των Ιερών Μητροπόλεων. γ)Ιεροκήρυκος Ιεράς Μητροπόλεως η της Αποστολικής Διακονίας ή των Ενόπλων Δυνάμεων. δ)Διευθυντού ή καθηγητού της Ανωτ. Εκκλ. Σχολής Θεσσαλονίκης ή πολυταξίου Εκκλ. Σχολής ή Εκκλ. Φροντιστηρίου. ε)Καθηγητού Σχολείων Μέσης Εκπαιδεύσεως. Σελ. 18(α) Τεύχος 375-Σελ. 6 ς)Διευθυντού Αποστολικής Διακονίας, και  ζ)Ηγουμένου Ιεράς Μονής. Το κατά τα άνω απαιτούμενον προσόν της διετούς εγκαταβιώσεως θα ισχύση μετά τριετίαν από της δημοσιεύσεως του παρόντος. Ή  ΙΙ.Τακτικός ή έκτακτος καθηγητής ή υφηγητής της Θεολογικής Σχολής των ημεδαπών Πανεπιστημίων ή της Θεολογικής Σχολής Χάλκης. ΙΙΙ.(Προσετέθη δια της υπ’ αριθ. 133 της 16/19 Σεπτ. 1961 Πράξεως Υπ. Συμβουλίου κατωτ. αριθ. 33, ήτις κατηργήθη ως μηδέποτε εφαρμοσθείσα δια του άρθρ. 6 Νόμ. 4326/1963, κατωτ. αριθ. 34, όστις και προβλέπει σχετικώς εν άρθρ. 1 παρ. 3 περιπτ. ΙΙ, β΄). 2.Τα αποδεικτικά των προσόντων βεβαιούνται δια πιστοποιητικών αρμοδίως εκδιδομένων 3.Η έλλειψις οιουδήποτε εκ τω εν τη πρώτη παραγράφω του παρόντος άρθρου προσόντων καθιστά αυτοδικαίως άκυρον την τυχόν εγγραφήν υποψηφίου εις τον κατάλογον των εκλογίμων. 4.Εκ του καταλόγου των εκλογίμων εκλέγονται και οι βοηθοί Επίσκοποι. 33.Α.γ.30 Καταστατικός Νόμος  Εκκλησίας της Ελλάδος 16 β)Σύνταξις του Καταλόγου Άρθρ.11.-1.Πας κληρικός δικαιούμενος εγγραφής εις τον κατάλογον κατά τας ως άνω διατάξεις απευθύνονται προς την Διαρκη Ιερά Σύνοδον συνυποβάλλων και τα κατά Νόμον πιστοποιητικά τα βεβαιούντα τα προσόντα του. Επίσης πας Μητροπολίτης δικαιούνται να προτείνη εις την Διαρκή Ιεράν Σύνοδον πρόσωπα δικαιούμενα εγγραφής των εις τον κατάλογον υποβάλλων περί των προσόντων των τα οικεία πιστοποιητικά. 2-3.(Βλ. ήδη άρθρ. 3 του κατωτ. Ν.Δ. 4589/ 1966). 4.(Μεταβατική διάταξις). ΚΕΦΑΛΑΙΟΝ Γ΄ Τρόπος πληρώσεως της θέσεως του  Αρχιεπισκόπου Αθηνών και των  Μητροπόλεων Θεσσαλονίκης και Πειραιώςτρόπος εκλογής λοιπών Μητροπολιτών  α)Πλήρωσις θέσεως Αρχιεπισκόπου Αθηνών. Άρθρ.12.-1.Άμα τη χηρεία της Αρχιεπισκοπής Αθηνών η Διαρκής Ιερά Σύνοδος αναγγέλει τοις εν ενεργεία Μητροπολίταις ταύτην και ορίζει την ημέραν της εκλογής, ήτις δεν δύναται να είναι πέραν των είκοσι ημερών από της χηρείας και ζητεί παρά του επί της Εθν. Παιδείας και Θρησκευμάτων Υπουργού να προκαλέση την έκδοσιν του σχετικού Β.Δ/τος εκτάκτου συγκλήσεως της Ιεράς Συνόδου της Ιεραρχίας της Εκκλησίας της Ελλάδος προς εκλογήν Αρχιεπισκόπου από Έλληνας αγάμους κληρικούς ανήκοντας εις την Ορθόδοξον Ανατολικήν Εκκλησίαν. Η αρμοδιότης της Ιεράς Συνόδου της Ιεραρχίας περί εκλογής Αρχιεπισκόπου και των Μητροπολιτών περιήλθεν εις την Διαρκή Ιεράν Σύνοδον δυνάμει του άρθρ. 2 Α.Ν. υπ’ αριθ. 3/1967 (κατωτ. αριθ. 38), ένθα καθορίζεται και ο τρόπος διενεργείας της εκλογής τούτων. 2.Η εκλογή γίνεται εν μια και μόνη συνεδριάσει, άνευ διακοπής, εν τω Καθεδρικώ Ναώ των Αθηνών, προεδρεύοντος του εκ των συνελθόντων έχοντος τα πρεσβεία της αρχιερωσύνης, παρισταμένου και του Υπουργού Εθνικής Παιδείας και Θρησκευμάτων, όστις και προσυπογράφει το πρακτικόν της εκλογής Χρέη Γραμματέως εκτελεί ο  νεώτερος των παρισταμένων κατά τη πρεσβεία της Αρχιερωσύνης Μητροπολιτών. 3.Η συνέλευσις θεωρείται εν απαρτία και ενεργεί εγκύρως την εκλογήν αν παρίστανται εις την συνεδρίαν τα 2/3 των μελών της Ιεραρχίας. 4.Εάν δεν παρίσταται ο απαιτούμενος αριθμός Μητροπολιτών, λύεται υπό του προεδρεύοντος ή συνεδρία, η δε Ιεραρχία συνέρχεται εκ νέου άνευ οιασδήποτε άλλης διατυπώσεως την επομένην ημέραν και δια την αυτήν ώραν και εν αυτώ τόπω. Κατά την δευτέραν ταύτην συνεδρίαν ή συνέλευσις ενεργεί εγκύρως την εκλογήν εάν παραστή το ήμισυ πλέον, ενός των μελών της Ιεαραρχίας. 5.Ο Προεδρεύων της συνεδρίας και οι δύο αρχαιότεροι κατά τα πρεσβεία της Αρχιερωσύνης εκ των παρισταμένων κατά τη συνεδρίαν Μητροπολιτών αποτελούσι την επιτροπήν εκλογής της οποίας Πρόεδρος είναι ο προεδρεύων της συνεδρίας. Χρέη Γραμματέως της επιτροπής εκλογής εκτελεί  ο εκ των παρισταμένων νεώτερος κατά τα πρεσβεία αρχιερωσύνης Μητροπολίτης, βοηθούμενος υπό του αμέσως προηγουμένου τούτου κατά τη πρεσβεία της Αρχιερωσύνης εκ των παρόντων κατά την συνεδρίαν Μητροπολίτου. 6.Διαπιστωθείσης της απαρτίας και μετά προηγουμένην κατά τας τυπικάς διατάξεις της εκκλησίας δια την επίκλησιν του Αγίου Πνεύματος προσευχήν, οι σύνεδροι καλούνται υπό του Προέδρου της επιτροπής εκλογής, όπως υποδείξωσι δια ψηφοδελτίου τρεις υποψηφίους, της υποδείξεως ούσης υποχρεωτικής. Προς τον σκοπόν τούτον ο εκτελών χρέη Γραμματέως εφωδιάζεται δι’ επαρκούς αριθμού φακέλλων και ψηφοδελτίων, καθωρισμένου υπό της Διαρκούς Ιεράς Συνόδου τύπου. Τα ψηφοδέλτια μετά του φακέλλου παραδίδονται υπό του Γραμματέως της Επιτροπής εκλογής εις τους Μητροπολίτας, των παραλήπτων υπογραφόντων κατά την παραλαβήν εις κατάλογον των μελών της Ιεραρχίας, και εις ιδίαν στήλην αυτού, έχουσαν την ένδειξιν «παραλαβή ψηφοδελτίου». Έκαστος Μητροπολίτης επί τη παραλαβή του ψηφοδελτίου αποσύρεται εις θέσιν εν τω Ναώ ούτος διασκευασμένην, ώστε ο ψηφίζων να μη είναι ορατός υπό των λοιπών και αναγράφει εν τω ψηφοδελτίω τα ονόματα των υπ’ αυτού προτεινομένων ως υποψηφίων και τον τίτλον αυτών, άνευ ουδενός ετέρου διακριτικού σημείου ή υπογραφής τινος. Τούτο εκγλείεται εντός του παραληφθέντος ιδίου φακέλλου, άνευ αναγραφής επ’ αυτού οιουδήποτε διακριτικού σημείου. Οι φάκελλοι ούτοι παραδίδονται εις τον Γραμματέα της Επιτροπής εκλογής παρουσία των μελών αυτής, και τίθενται εντός ψηφοδόχου. Ο παραδίδων το ψηφοδέλτιον Μητροπολίτης υπογράφει εις τον αυτόν ως ανωτέρω κατάλογον και εις ιδίαν στήλην έχουσαν την ένδειξιν «παράδοσις ψηφοδελτίου». Μετά την παράδοσιν των ψηφοδελτίων υπό  των Μητροπολιτών ο Πρόεδρος της Επιτροπής  εκλογής, λαμβάνων ανά εν εκ των εν τη ψηφοφορία φακέλλων, αποσφραγίζει τούτους ελέγχει μετά των λοιπών μελών της Επιτροπής το εν  τω  φακέλλω  ψηφοδέλτιων,  εκφωνεί  τα  εν  αυτώ (Μετά την σελ. 18(α) Σελ. 19(β) Τεύχος 375-Σελ. 5 Καταστατικός Νόμος  Εκκλησίας της Ελλάδος 33.Α.γ.30 17 αναγραφόμενα ονόματα και κατόπιν μονογραφής τούτων υπ’ αυτού και των μελών της Επιτροπής, παραδίδει ταύτα εις τον εκτελούντα χρέη Γραμματέως προς φύλαξιν,. Τα εκφωνούμενα ονόματα καταχωρίζονται εν τω αυτώ καταλόγω, εν συνεχεία δε των εις αυτόν καταχωρημένων ονομάτων συντάσσονται και τα πρακτικά της διαλογής της ανακηρύξεως των υποψηφίων και της εκλογής. Τα πρακτικά υπογράφονται υπό του Προέδρου και των μελών της Επιτροπής, του εκτελούντος χρέη Γραμματέως και του παρισταμένου Υπουργού επί της Εθνικής Παιδείας και Θρησκευμάτων. 7.Ψηφοδέλτια φέροντα, εκτός του ονόματος και του τίτλου των υποδεικνυομένων, εμφανή διακριτικά σημεία θεωρούνται άκυρα, άκυρα επίσης είναι τα ψηφοδέλτια εις α είναι αναγεγραμμένα ολιγώτερα ή περισσότερα των τριών ονόματα. 8.Βάσει των πρακτικών διαλογής των ψηφοδελτίων ανακηρύσσονται υπό του Προέδρου της Επιτροπής ως υποψήφιοι Αρχιεπίσκοποι οι τρεις πρώτοι πλειοψηφήσαντες. Εν περιπτώσει ισοψηφίας περί του τρίτου κατά σειράν προκριτέου, ούτος αναδεικνύεται δια κλήρου μεταξύ των ισοψηφίων. 9.Τα ονόματα των ουτωσί ανακηρυχθέντων υποψηφίων ανακοινούνται υπό του Προέδρου τοις συνέδροις και καλούνται ούτοι όπως εκ των τριών υποδείξωσι τον εν δια μυστικής δια ψηφοδελτίων ψηφοφορίας. Ως ψηφοδέλτια και φάκελλοι χρησιμοποιούνται τα του τύπου της παρ. 6 του παρόντος άρθρου. 10.Η προς ανάδειξιν του ενός ψηφοφορία διεξάγεται κατά την αυτήν ως άνω διαδικασίαν. 11.Εκλεγείς θεωρείται ο λαβών την απόλυτον πλειοψηφίαν ήτοι το ήμισυ πλέον ενός των μετασχόντων της ψηφοφορίας. Εάν κατά την πρώτην ψηφορορίαν ουδείς των ψηφισθέντων συγκεντρώνει την απόλυτον ταύτην πλειοψηφίαν, επαναλαμβάνεται αμέσως και άνευ διακοπής ή ψηφοφορία κατά τον αυτόν ως άνω τρόπον, χρησιμοποιουμένου του αυτού πρακτικού εκλογής, των ψηφοδελτίων της πρώτης ψηφοφορίας τιθεμένων εν ιδίω φακέλλω σφραγιζομένω δι’ ισπανικού κηρού και της σφραγίδος της Ι. Συνόδου και μονογραφομένω υπό του Προέδρου, των δύο Μητροπολιτών και του Γραμματέως. Εάν δε κατ’ κατά την δευτέραν ψηφοφορίαν δεν λάβη τις των ψηφισθέντων την απόλυτον πλειοψηφίαν, τότε η εκλογή επαναλαμβάνεται αμέσως κατά τον αυτόν ως άνω τρόπον και εν συνεχεία μέχρις ου εκλεγή εις των υποψηφίων δι’ απολύτου πλειοψηφίας των μετασχόντων της ψηφοφορίας . 12.Το πρακτικόν της εκλογής συμπληρούμενον κατατίθεται εις το αρχηγείον της Ιεράς Συνόδου επιμελεία του Προέδρου και του Γραμματέως, ακριβές δε αντίγραφον αυτού, καταρτιζόμενον υπό του Γραμματέως άμα τη λήξει της εκλογής και υπογραφόμενον υπ’ αυτού και του Προέδρου, παραδίδεται εις τον παριστάμενον Υπουργόν Εθνικής Παιδείας και Θρησκευμάτων. Σελ. 20(β) Τεύχος 375-Σελ. 8 13.Πάσα ένστασις αφορώσα εις την εφαρμογήν του Νόμου, υποβαλλομένη κατά την διάρκειαν της προς εκλογήν του Αρχιεπισκόπου συνεδριάσεως και μέχρι πέρατος της ψηφοφορίας, κρίνεται υπό του προϊσταμένου Υπουργού Εθνικής Παιδείας και Θρησκευμάτων ανεκκλήτως. Άρθρ.13.-Την κατά τα ανωτέρω εκλογήν αναγγέλει επισήμως ο Προεδρεύων της συνεδριάσεως της Ιεραρχίας εις τον εκλεγέντα, όστις καλείται, όπως δώση το νενομισμένον μήνυμα, η δε Διαρκής Ιερά Σύνοδος αναγγέλει εγγράφως το όνομα του εκλεγέντος αυθημερόν τω Υπουργείω Εθνικής Παιδείας και Θρησκευμάτων, όπερ εντός 8 ημερών, αφ’ ης ημέρας έδωσε το νενομισμένον μήνυμα ο εκλεγείς εκδίδει το Β.Δ/μα της καταστάσεως και αναγνωρίσεως αυτού. Ο Αρχιεπίσκοπος μετά την δημοσίευσιν του περί αναγνωρίσεως και καταστάσεως Β.Δ/τος και προ της εγκαταστάσεως του δίδει την κατά τας κειμένας διατάξεις οριζομένην διαβεβαίωσιν. 33.Α.γ.30 Καταστατικός Νόμος  Εκκλησίας της Ελλάδος 18 β)Πλήρωσις Θρόνου Ιερών Μητροπόλεων Θεσσαλονίκης και Πειραιώς Άρθρ.14.-1.Εν περιπτώσει χηρείας των Ιερών Μητροπόλεων Θεσσαλονίκης και Πειραιώς, η πλήρωσις ενεργείται υπό της Ιεράς Συνόδου της Ιεραρχίας της Εκκλησίας της Ελλάδος κατά την αμέσως επομένην της χηρείας τούτων τακτικήν ή έκτακτον Σύνοδον Αυτής δι' εκλογής είτε εκ των ενεργεία Μητροπολιτών της Εκκλησίας της Ελλάδος είτε εκ του καταλόγου των εκλογίμων είτε εκ των βοηθών Επισκόπων της παρ. 4 του άρθρ. 10 του παρόντος Β.Δ/τος και μετά την κατά το άρθρ. 11 του παρόντος σύνταξιν ή αναθεώρησιν του καταλόγου των εκλογίμων. 2.Ο Πρόεδρος της Διαρκούς I. Συνόδου, ως Πρόεδρος της Ι. Συνόδου της Ιεραρχίας αναγγέλει εις τα εν συνεδριάσει μέλη αυτής την προς πλήρωσιν χηρεύουσαν Μητρόπολιν και ζητεί, όπως ορισθή υπό της Ιεραρχίας ή προς εκλογήν δια την πλήρωσιν αυτής ημέρα συνεδριάσεως Αυτής. 3.Συνερχομένης επί τούτω της Ιεραρχίας η εκλογή ενεργείται εν μια και μόνη συνεδριάσει, άνευ διακοπής, εν τω Καθεδρικώ Ναώ Αθηνών προεδρεύοντος του Μακαριωτάτου Αρχιεπισκόπου Αθηνών, παρισταμένου και του Κυβερνητικού Επιτρόπου, όστις κρίνει ανεκκλήτως πάσαν ένστασιν. 4.Η εκλογή κατά τα λοιπά ενεργείται καθ' οίαν διαδικασίαν καθορίζεται ανωτέρω προς εκλογήν του Αρχιεπισκόπου. 5.Εκλεγείς θεωρείται ο λαμβάνων κατά την ψηφοφορίαν προς ανάδειξιν του ενός την σχετικήν πλειοψηφίαν. Εν περιπτώσει ισοψηφίας ο εκλεγείς αναδεικνύεται δια κλήρου μεταξύ των ισοψήφων. 6.Οι κατά την ισχύν του παρόντος βοηθοί Επίσκοποι δύνανται να εκλέγωνται προς πλήρωσιν χηρεύοντος Μητροπολιτικού Θρόνου, κρινόμενοι ομού μετά των συμπεριληφθησομένων εις τον κατάλογον των εκλογίμων, εάν κέκτηνται τα υπό του παρόντος καθοριζόμενα προσόντα των εκλογίμων, εάν δε δεν κέκτηνται ταύτα, μετά τριετή ευδόκιμον υπηρεσίαν εν τω βαθμώ, του ευδοκίμου της υπηρεσίας των ελεγχομένου υπό της Ιεράς Συνόδου της Ιεραρχίας. γ)Εκλογή λοιπών Μητροπολιτών.

[Source: greek_legal_code_raptarchis | Tokens: 15771]